नई दिल्ली: कर्नाटक विधानसभा चुनाव में 12 दिन बचे हैं, लेकिन बीजेपी के मुख्यमंत्री पद के उम्मीदवार बीएस येदियुरप्पा ने अपने शपथ ग्रहण की तारीख भी तय कर ली है. 75 साल के येदियुरप्पा को यकीन है कि प्रधानमंत्री नरेंद्र मोदी के आशीर्वाद से बीजेपी सत्ता में आएगी और वह 17 या 18 को मुख्यमंत्री पद की शपथ लेंगे. उन्होंने कहा कि शपथ ग्रहण की तारीख पीएम मोदी के कार्यक्रम के हिसाब से तय की जाएगी. हालांकि दोनों ही दिन अच्छे हैं. येदियुरप्पा ने सोमवार को मंडया में चुनाव प्रचार के दौरान NDTV से यह बात कही.